RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen - Alarmsystemet Nr. 9/2001 og Nr. 10/2001

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusioner

1. Den Generelle Udvikling i De Månedlige Udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober 2000 til 31 august 2001.

1.1. Underudgiftsområde 1a: Den fælles landbrugspolitik (ekskl. landdistrikternes udvikling)

>TABELPOSITION>

1.2. Underudgiftsområde 1b: Landdistrikternes udvikling og ledsageforanstaltninger

>TABELPOSITION>

>TABELPOSITION>

>TABELPOSITION>

3. KOMMENTARER

3.1. Bevillingsforbruget for september og oktober 2001

Forbruget af bevillinger under budgettets udgiftsområde 1 udgør for perioden indtil oktober 2001 (medlemsstaternes udgifter fra 16. oktober 2000 til 31. august 2001) 37 646,10 mio. EUR, dvs. 85,5% af bevillingerne. Udgifterne lå:

- 1 999,7 mio. EUR under indikatoren for underudgiftsområde 1a (den fælles landbrugspolitik ekskl. landdistrikternes udvikling) og

- 997,9 mio. EUR under indikatoren i underudgiftsområde 1b (landdistrikternes udvikling).

3.2. Valutafaktorer

3.2.1. Dollarens vekselkurs over for euroen

Udgiftsniveauet, som er angivet ovenfor, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker, samt for nogle former for intern støtte såsom støtte til bomuld afhænger udgiftsniveauet af dollarkursen.

Ifølge Rådets forordning om budgetdisciplin (Rådets forordning (EF) nr. 2040/2000 af 26. september 2000) blev tillægs- og ændringsbudget (TÆB) nr. 1/2001 baseret på en kurs 1 EUR = 0,87 $. Den uvægtede gennemsnitskurs fra august 2000 til udgangen af juli 2001 var 1 EUR = 0,8861 $.

3.2.2. Dobbeltkursernes virkning

Udgifterne som følge af dobbeltkurserne blev anslået til - 45 mio. EUR for EUGFL, Garantisektionen.

3.3. Markedsfaktorer

3.3.1. Underudgiftsområde 1a

For perioden fra 16. oktober 2000 til 31. august 2001 skyldtes 44% af underforbruget (885 mio. EUR) af budgetbevillingerne i forhold til indikatoren oksekød. Nedenfor gives der en detaljeret redegørelse pr. kapitel for de betydeligste forskelle.

Kapitel B1-10: Markafgrøder // Afvigelse: - 384 mio. EUR (-2,2%)

// (udgifter: 17 228 mio. EUR)

(indikator: 17 612 mio. EUR)

Der forventes et underforbrug af dette kapitels bevillinger ved udgangen af regnskabsåret. Underforbruget vil hovedsageligt skyldes et betydelig mindre interventionsopkøb af korn (6,7 mio. t) end det forventede interventionsopkøb af 11,2 mio. t, der blev lagt til grund ved udarbejdelsen af budgettet. Med hensyn til arealstøtte er der en række medlemsstater, der har foretaget færre udbetalinger end hvad de skulle have gjort på grundlag af deres egne arealanmeldelser.

Kapitel B1-11: Sukker // Afvigelse: - 169 mio. EUR (- 10,0%)

// (udgifter: 1 360 mio. EUR)

(indikator:1 529 mio. EUR)

Der forventes et væsentligt underforbrug af dette kapitels budgetbevillinger ved udgangen af regnskabsåret Underforbruget skyldes den mindre sukkerudførsel, der indtil udgangen af juli 2001 kun androg 80% af den udførsel, der forventedes indtil denne periode af året.

Kapitel B1-15: Frugt og grøntsager // Afvigelse: - 115 mio. EUR (- 7,0%)

// (udgifter: 1 352 mio. EUR)

(indikator:1 467 mio. EUR)

Underforbruget i forhold til indikatoren skyldes hovedsagelig lavere udbetalinger for friske frugter og grøntsager. Dette underforbrug skyldes hovedsagelig nedgangen i de mængder, der købes tilbage fra markedet, så vel som de oprindelige forsinkelsers indvirkning på forbruget af driftsfonde til producentorganisationerne. Det skal dog bemærkes, at takten i forbruget af disse fonde steg lidt i august 2001.

Kommissionen forventer, at underforbruget af dette kapitels budgetbevillinger vil fortsætte indtil udgangen af regnskabsåret.

Kapitel B1-16: Vinprodukter // Afvigelse: + 170 mio. EUR (+14,8%)

// (udgifter: 997 mio. EUR)

(indikator: 827 mio. EUR)

Dette væsentlige overforbrug i forhold til indikatoren skyldtes først og fremmest udbetalingerne for den supplerende (5 mio. hl) krisedestillation, som Kommissionen besluttede for SP, F og L.

Kommissionen forventer, at udbetalingerne i dette kapitel vil overstige de disponible bevillinger ved udgangen af regnskabsåret.

Kapitel B1-20: Mælk og mejeriprodukter // Afvigelse: - 319 mio. EUR (-13,6%)

// (udgifter: 1 818 mio. EUR)

(indikator: 2 137 mio. EUR)

Underforbruget skyldes hovedsageligt færre udbetalinger:

- for eksportrestitutioner på grund af nedsættelse af restitutionssatserne for udførsel af skummetmælkspulver, ost og andre mejeriprodukter

- for støtte til brug af skummetmælkspulver på grund af færre mængder brugt til kalvefoder og endelig

- for offentlig oplagring af smør, da kun 6 000 t var opkøbt til intervention ved udgangen af juni 2001, mens budgettet var baseret på en forventning om interventionsopkøb af 53 000 t smør.

Kommissionen forventer derfor et væsentligt underforbrug af bevillingerne i dette kapitel ved udgangen af året.

Kapitel B1-21: Oksekød // Afvigelse: - 885 mio. EUR (-12,7%)

// (udgifter: 5 681 mio. EUR)

(indikator: 6 566 mio. EUR)

Det generelle underforbrug af budgetbevillingerne, der allerede blev nævnt i tidligere rapporter, bekræftes. Det erindres om, at dette underforbrug hovedsagelig skyldes:

- færre udbetalinger af eksportrestitutioner på grund af mindre udførsel som følge af lukningen af eksportmarkederne for oksekød.

- langsommere gennemførelse af de ekstraordinære støtteforanstaltninger i Det Forenede Kongerige

- meget ringe gennemførelse af ordningen "opkøb til destruktion"

- meget ringe gennemførelse af slagtepræmien delvis på grund af medlemsstaternes vanskeligheder med at gennemføre denne nye foranstaltning.

Kommissionen forventer derfor et væsentligt underforbrug af de samlede bevillinger i dette kapitel ved udgangen af regnskabsåret.

Kapitel B1-30: Varer uden for bilag I // Afvigelse: + 27 mio. EUR (+ 6,5%)

// (udgifter: 392 mio. EUR)

(indikator: 365 mio. EUR)

Overskridelsen af indikatoren skyldes:

- en stigning i den mængde mælkepulver og smør, der anvendes i de udførte forarbejdede landbrugsprodukter, og

- udbetaling af eksportrestitutioner for det sidste produktionsårs udførsler, der for tiden afregnes til de daværende høje restitutionssatser.

Kommissionen forventer derfor, at overforbruget i denne sektor vil fortsætte indtil udgangen af regnskabsåret.

Kapitel B1-39: Andre foranstalt ninger // Afvigelse: + 37 mio. EUR (+ 8,9%)

// (udgifter: 438 mio. EUR)

(indikator: 401 mio. EUR)

Overskridelsen af indikatoren skyldes hovedsagelig Det Forenede Kongeriges udbetaling af restbeløbene for den første rate i forbindelse med de agromonetære foranstaltninger for 2000.

Kommissionen forventer et overforbrug af dette kapitels bevillinger indtil udgangen af regnskabsåret især på grund af de betydelige revalueringer i UK og SV i 2000.

3.3.2. Underudgiftsområde 1b

Kapitel B1-40: Landdistrikternes udvikling // Afvigelse: - 998 mio. EUR (- 22,2%)

// (udgifter: 2 036 mio. EUR)

(indikator: 3 034 mio. EUR)

Medlemsstaterne fortsatte for perioden indtil den 31. august 2001 at basere landdistrikternes udvikling hovedsagelig på de gamle foranstaltninger, mens udgifterne til de nye foranstaltninger, der tidligere var underlagt Udviklingssektionen, sakkede agterud. Kommissionen mener dog på grundlag af medlemsstaternes meddelelse den 30. september, at underforbruget i dette kapitel vil blive reduceret i betydelig grad inden årets udgang.

4. KONKLUSIONER

4.1. Bevillingsforbruget for oktober 2001 for underudgiftsområde 1a

Bevillingsforbruget for oktober 2001 (medlemsstaternes udgifter fra 16. oktober 2000 til 31. august 2001) var på 35 964.0 mio. EUR, dvs. 89,5% af de samlede bevillinger.

Udgifterne lå 2 000 mio. EUR under indikatoren. Afvigelsen mellem de afholdte udgifter og indikatoren var betydeligt større end i den foregående måned.

Medlemsstaternes skøn viser, at der vil være et underforbrug af budgetbevillingerne på 2 100 mio. EUR ved regnskabsårets udgang. Der er dog visse udgiftsposter, der beløber sig til ca. 420 mio. EUR, som medlemsstaterne ikke kunne tage højde for, da de udarbejdede deres skøn. såsom:

- beslutningen om at tillade udbetaling af forskud på støtten for visse markafgrøder for det næste produktionsår i SP og P før udgangen af indeværende regnskabsår (forventet udbetaling af ca. 150 mio. EUR)

- nedskrivningen af interventionsprodukternes værdi ved årets udgang (forventes at koste ca. 110 mio. EUR)

- de direkte betalinger, som Kommissionen foretager ved årets udgang (forventes at koste ca. 50 mio. EUR)

- udbetalingen af restbeløbene for produktionsstøtten for olivenolie i IT (forventes at koste ca. 160 mio. EUR) og endelig

- de forventede højere indtægter fra tillægsafgiften for mælk i sammenligning med de indtægter, som medlemsstaterne skønnede (forventes at indbringe ca. + 50 mio. EUR).

Kommissionen mener endvidere, at de finansielle korrektioner i forbindelse med regnskabsafslutningen vil være mindre og andrage ca. 190 mio. EUR mindre end forudsat i budgettet. Kommissionen mener derfor, at underforbruget på budgettet vil være mindre end skønnet af medlemsstaterne, og at det vil andrage ca. 1 500 mio. EUR.

Kommissionen forventer derfor, at der trods et forventet overforbrug af budgetbevil lingerne i visse kapitler, hovedsagelig for agromonetære foranstaltninger og vin, vil blive tale om et betydeligt underforbrug af det samlede budget ved udgangen af året.

4.2. Bevillingsforbruget for oktober 2001 for underudgiftsområde 1b

Bevillingsforbruget for oktober 2001 (medlemsstaternes udgifter fra 16. oktober 2000 til 31. august 2001) var på 2 036,3 mio. EUR, dvs. 45% af bevillingerne.

Udgifterne lå 998 mio. EUR under indikatoren. Afvigelsen mellem de afholdte udgifter og indikatoren var større end i den foregående måned.

Kommissionen kan dog med rimelighed konkludere, at dette underforbrug vil være betydeligt nedbragt ved årets udgang.

På grundlag af medlemsstaternes meddelelse pr. 30 september, jf. artikel 37 i Kommissionens forordning (EF) nr. 1750/1999, viste deres udgiftsskøn, at det forventede underforbrug vil andrage ca. 51 mio. EUR, da de forudser, at betydelige udgiftsbeløb vil blive betalt i de to første uger af oktober 2001.